钦定古今图书集成/明伦汇编/官常典/第787卷 > 郑骧
## 钦定古今图书集成/明伦汇编/官常典/第787卷 > 郑骧

按《宋史》本传：“骧字士龙，河南人。登进士第，更庆、汝郑
秦州推官，改秘书省著作郎，知垣曲县。康继英辟佥
书卫州判官事。刘从德代继英，又表骧有善状，进一
官，寻监左藏库，迁太常博士，知乾州，提点益州路刑
狱，为三司度支判官。建言：‘蜀人引江水溉田，率有禁，
岁旱利不均，宜弛其禁’。”又言：“京西旱，旧禁粟无出国
门，可且勿禁。”庆历中，与鱼周询刺陕西民兵十馀万，
除陕西转运按察使兼三门发运使，加直史馆、河北
转运使，入为度支副使。河决德州，入王纪口，议欲徙
州，召骧往视之，还言州不当徙，已而州果无患，又为
河北转运使。王则反，讨平之。除天章阁待制、知凤翔
府。先是，皇甫泌、夏安期皆为转运使，泌先谪去，安期
后至，不及赏，骧固辞不受，愿命推功与二人。复为河北都转运使，累迁尚书工部郎中，以疾知华州，卒。